Kapucínka a histamínová intolerancia
Dobrý deň, chcela by som sa spýtať, či je pri HIT vhodné užívať Kapucínku. Nakoľko ma dlhodobo trápia časté angíny (3-4 krát za rok) + mám zisteného streptokoka v hrdle, stafilokoka a hemofila v nose. Po častom užívaní atb. mám zničenú imunutinu, preto by som si chcela nasadiť niečo prírodné.
Dobrý deň,
ďakujeme za Vašu otázku.
Prípravky s obsahom kapucínky vo forme
kvapiek
sú určené na upokojenie a uľahčenie zaspávania. Môžu byť užívané aj v prípade problémov so stresom alebo napätím. Doplnok výživy obsahujúci kapucínku ako napríklad
EDENPharma KAPUCÍNKA VÄČŠIA
, je prírodné antibiotikum, ktoré pomáha pri zápaloch močových ciest, dýchacích ciest-zrieďuje hlieny. Má antiseptické účinky. Výživový doplnok obsahuje mikronizovaný extrakt rastliny Kapucínka väčšia (Tropaeolum majus). Vplyv Kapucínky na pacienta s HIT výrobca neuvádza. Taktiež sa nenachádza v zozname nevhodných potravin. Z toho dôvodu usudzujem, že jeho užívanie na podporu imunity je vhodné. Počas HIT sa odporúčajú užívať aj prípravky s obsahom vitamínov skupiny B, vitamínu C či probiotík. Tie rovnako zlepšujú obranischopnosť organizmu.
Prajem pekný zvyšok dňa.
S pozdravom,
PharmDr. Anna Pacalajová